65. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ36/οικ. 339 της 7/20 Μαρτ. 1997 (ΦΕΚ Β΄ 221) Αύξηση των ασφαλιστικών εισφορών του Τ.Α.Ε. κλάδου Σύνταξης. Η ατομική μηνιαία εισφορά για τον Κλάδο Σύνταξης κάθε ασφαλισμένου, που υπήχθη στην ασφάλιση μέχρι 31.12.92 ή υπήχθη μετά την 1.1.93 αλλά δεν θεωρείται «νέος ασφαλισμένος» κατά την έννοια του Νόμ. 2084/92 και που προβλέπεται από την παρ. 3 του άρθρ. 61 και την παρ. 5 του άρθρ. 110 του Π.Δ. 668/81, αυξάνεται κατά ποσοστό 12%, από 1.1.97, και ορίζεται κατά ασφαλιστική κατηγορία, με μικρή στρογγυλοποίηση στην εκατοντάδα ως ακολούθως: α)Α Ασφαλιστική Κατηγορία δρχ. 12.000 β)Β Ασφαλιστική Κατηγορία δρχ. 17.000 γ)Γ Ασφαλιστική Κατηγορία δρχ. 22.400 δ)Δ Ασφαλιστική Κατηγορία δρχ. 28.200 ε)Ε Ασφαλιστική Κατηγορία δρχ. 34.600 στ)ΣΤ Ασφαλιστική Κατηγορία δρχ. 48.000 ζ)Ζ Ασφαλιστική Κατηγορία δρχ. 53.400 Για την ανάθεση δικαστικών υποθέσεων σε ιδιώτες δικηγόρους απευθείας από τον Πρόεδρο του Τ.Α.Ε. βλέπε περίπτ.β΄παρ.1 άρθρ.19 Νόμ.2556/23-24 Δεκ.1997 (ΦΕΚ Α 270), τόμ.15Β σελ. 70,900. 